වැලිකඩ පොලිස් සිර මැදිරිය තුළදී පහරකෑමට ලක්වූ පුද්ගලයෙකු රෝහල් ගතකර තිබෙනවා.බගවන්තලාව වත්තේ පහළ කොටසේ පදිංචි ගෝවින්ද රාජ් ඥාණසේකරන් නැමති පුද්ගලයා මෙලෙස පොලිස් පහරදීමකින් ඇතිවූ තැලීම් හේතුවෙන් ප්‍රතිකාර සඳහා බගවන්තලාව රෝහලට ඇතුළත් කර ඇති බවයි වාර්තාවන්නේ.මොහු මීට මාස කිහිපයකට ප්‍රථම කොළඹ - නාවල - කොස්වත්ත ප්‍රදේශයේ ඇඟළුම් කම්හල් හිමියෙකුගේ නිවසේ මෙහෙකාර සේවයට පැමිණ තිබෙනවා.පසුගිය දෙසැම්බර් මස තුන්වනදා මොහු නිවාඩු ලබා යළි බගවන්තලාවේ සිය නිවස වෙත ගොස් ඇති අතර, ඉන් පසු ඔහු යළි සේවයට පැමිණ නැහැ.